cyanic-selkie/wikianc huggingface dataset:
Xulio Nepote
Nomeamento e acceso
Estaba casado con Neptis, sobriña da emperatriz Verina, esposa do emperador León I. A raíz dos acontecementos en Italia, que nomean emperador a Glicerio, León I atopa a oportunidade de volver a influír na política de Italia e no Imperio Occidental, e o vello soño de unificar un só Imperio e unha soa coroa bulía na súa cabeza desde había tempo, e en realidade xa o intentaran outros anteriormente. Non recoñece a Glicerio, e nomea a Xulio Nepote coma emperador, conseguindo deste xeito asegurarse a Dalmacia coma provincia propia, meter os fociños na política italiana e conseguir para a súa sobriña unha coroa. Pero debido ás datas en que se toma esta decisión, Xulio Nepote non se pode trasladar a Roma, xa que o inverno impide as viaxes por mar. Cando chega o tempo da viaxe, na primavera do 474, desprázase cara a Ostia, porto preto de Roma, onde chega en xuño.
Reinado
Por outra banda, os ataques dos vándalos contra as costas de Italia regresaran de novo. Xulio Nepote entra en negociacións con eles para finalizar con esta lacra de anos, e recoñece as posesións dos vándalos en África, Sicilia, Córsega e as Illas Baleares. Con este recoñecemento, rematan estes ataques nun primeiro momento.
Ergativo
Nas linguas flexivas que non empregan tal sistema, o suxeito dun verbo, independentemente da súa transitividade, está en nominativo e o seu Complemento Directo en acusativo.
Luciano Reigosa
Luciano Reigosa Martín, nado en Vigo foi un futbolista galego que xogaba na demarcación de extremo dereita.
Piccoro Daimaō
miniatura|180px|Cosplayer caracterizando a Piccoro Daimaō.
Trono de sangue
Trono de sangue (蜘蛛巣城) é un filme xaponés de 1957 co-escrito e dirixido por Akira Kurosawa. Trátase dunha adaptación da obra Macbeth de William Shakespeare, trasladando a Escocia medieval ó Xapón feudal, con elementos estilísticos sacados do drama musical xaponés Noh. Está protagonizado por Toshiro Mifune e Isuzu Yamada.
Giorgio de' Buondelmonti
Traxectoria
Giorgio era o fillo novo de Esaú de' Buondelmonti coa súa terceira esposa Eudoxia Balšić. Cando o seu pai morreu o 6 de febreiro de 1411, a súa nai tratou de manter o control de Ioánina en nome do seu infante fillo. Eudoxia non era popular entre a nobreza local. Cando se decataron de que estaba a tratar de casar cun nobre serbio, rapidamente depuxeron a ela e ao seu fillo só 20 días despois da súa ascensión, o 26 de febreiro de 1411. Giorgio sobreviviu polo menos até 1453, e o seu nome aparece en diversos documentos ragusinos.
Credo
O Credo é o conxunto de verdades de fe cristiá definido, segundo as igrexas cristiás, pola tradición apostólica e desenvolvidas nos dous primeiros Concilios Ecuménicos (o Concilio de Nicea en 325 e o Primeiro Concilio de Constantinopla en 381). Denomínase así polo verbo que o inicia na súa versión latina.
Río Cabreira
Étimo
Toma o seu nome da comarca da Cabreira. A documentación medieval revela un nome anterior, pois é citado de dúas formas, Vivey e Ibei, a segunda das cales pode ser un estadio evolutivo da primeira por fonética sintáctica, pero tamén puido suceder ao revés. En todo caso Vivey sería paralelo ao actual Bibei, outro afluente do Sil, este en terras galegas. Ibei ten tamén paralelos na raíz, como o Ibias, en Asturias, ou o Iberus, o actual Ebro, e aínda o vasco ibai, "río".
Nervio oculomotor
Territorio de innervación
Innerva os seguintes músculos extrínsecos do ollo: músculo elevador da pálpebra superior, músculo recto superior, recto medial, recto inferior e músculo oblicuo inferior. A través da súa póla para o ganglio ciliar e dos nervios ciliares curtos tamén proporciona fibras parasimpáticas aos seguintes músculos intrínsecos: esfínter da pupila do iris e músculos ciliares.
Celia Rivas Casais
Traxectoria durante a Guerra Civil Española e a Segunda Guerra Mundial
Aínda que Celia Rivas comezou a conducir o camión do negocio con dezanove anos, na España de 1932 as mulleres non alcanzaban a maioría de idade até os vinte e tres nin se lles permitía votar aínda; só podían independizarse con vinte anos se casaban ou ingresaban coma monxas. Como ningunha das irmás Rivas Casais alcanzaba a maioría de idade nin estaban casadas cando morre o seu pai, a súa nai Josefa Casais pasa a ser a administradora legal do negocio, aínda que sen ningún poder de decisión real. Celia e as súas irmás toman as rendas do negocio, e debido ao mal estado das estradas, vense obrigadas en xuño de 1936 a mudar o seu deteriorado Chevrolet por un ómnibus rosa e verde, preparado para o transporte de 50 persoas e carga. Un mes despois comeza en España a Guerra Civil. A familia decide non tomar parte por ningún dos bandos enfrontados, nun intento de continuar co seu negocio e amortizar o investimento do novo vehículo. Ao atoparse en zona de influencia franquista, o bando nacional requisa o seu ómnibus, especialmente valioso para o transporte de soldados. Co obxecto de conservar o vehículo, Celia ofrécese voluntaria para transportar os soldados, motivo polo que se lle asigna a fronte de Mérida. Pero grazas á insistencia da súa irmá María ante as autoridades militares da Coruña, danlles unha credencial que lles permite evitar temporalmente ir ás zonas de guerra, aínda que a requisa continúa. Semanas despois, un falanxista leva o ómnibus á forza, e tras empregalo durante días, estrélao e déixao abandonado. As irmás atópano, repárano e escóndeno na súa casa, usando camións de alugueiro para o negocio. Esta iniciativa traeríalles consecuencias máis tarde.
Strada statale 81 Piceno Aprutina
miniatura|250px|Strada statale 81 Piceno Aprutina A Strada statale 81 Piceno Aprutina (SS 81), é unha histórica strada statale de Italia. Trátase dun importante eixo de comunicación entre as rexións das Marcas e os Abruzos que conecta a cidade de Ascoli Piceno até chegar aos arredores de Casoli, atravesando tódolos municipios máis importantes que se atopan na franxa pedemontana abruzesa.
Casa de Correos e Telégrafos de Pontevedra
Construción e estilo
A construción, do mesmo xeito que a maioría dos edificios de Correos españois está artellada ao redor dun atrio central de operacións sobre un vestíbulo público. Existe outro atrio máis pequeno e do redor destes atrios articúlanse todas as dependencias. O último dos tres andares dos que consta fica baixo unha cuberta crebada con lucernarios.
O edificio está realizado en granito e ten semisoto, planta terrea, dous andares e faio con lucarnas no aproveitamento baixo cuberta. Os vans do primeiro andar levan saínte nos linteis e os do último teñen linteis en arco de cortina con arco de círculo duplo. Hai un gran friso á altura do teito da planta baixa.
En 1916, o arquitecto da sede central de correos de Pontevedra, Carlos Gato Soldevilla, deseñou tamén o edificio da sede central de correos de Burgos.
Muller
Factores biolóxicos
Aínda que nazan menos mulleres que homes (a proporción está ao redor de 1:1.05), hai máis mulleres entre a poboación adulta (sobre un 1.04:1). As mulleres teñen un índice de mortalidade inferior que os homes, aínda no útero, e viven unha media de cinco anos máis debido a unha combinación de factores: a xenética, a socioloxía, a saúde, a presenza do estróxeno (a hormona feminina), e o efecto de altos niveis de andróxenos nos homes. No ano 2001, da poboación total, había 101.3 homes por cada 100 mulleres.
Massey Ferguson
miniatura|250px|Logo da empresa. Massey Ferguson Limited é unha empresa multinacional dedicada á fabricación de equipos para a agricultura. Formouse da fusión entre a canadense Massey Harris e a norteirlandesa Ferguson Tractor Company en 1953. Logo dunha serie de dificultades financeiras, a compañía declarouse en quebra na década de 1990. Hoxe a compañía existe como unha marca comercial, utilizada por AGCO Corporation e é unha das principais marcas en maquinaria agrícola.
Ergatividade
A ergatividade é o feito, para unha lingua, de empregar unha oposición fundamental entre dúas funcións sintácticas, que non son, como nas linguas indoeuropeas, o suxeito por oposición ao complemento directo, senón o suxeito dun verbo transitivo por oposición ao complemento directo dun tal verbo, que se confunde co suxeito dun verbo intransitivo.
Té
dereita|220px|miniatura|Un xogo de té. dereita|miniatura|220px|Té verde chinés.
A ruta do té e os cabalos
Segundo antigas tradicións, a afección dos tibetanos polo té remóntase ao século VII de nosa era, introducido pola esposa chinesa do monarca tibetano. O té utilizado no Tíbet é a variedade máis rústica da planta do té. En efecto os bloques de té enviados prepáranse, ata os nosos días, cos talos, as ramas e as follas máis grandes, o que o fai máis amargo.
Popularización da bebida en Occidente
Cabe destacar que Arxentina é a principal exportadora de té aos Estados Unidos de América.
Efectos sobre a saúde
O consumo do té verde está asociado cunha diminución do risco de problemas de saúde entre os adultos maiores tales como: infartos, deterioración cognitiva leve, osteoporose
Gran Premio de Australia de 1985
Antes da carreira
O único piloto australiano na pista, o campión do mundo de Alan Jones que pilotaba o Lola THL1 - Hart do equipo Haas Lola, tivo a honra de pilotar o primeiro coche de Fórmula Un no novo circuíto cando abriuse a primeira práctica ás 10 a.m. na mañá do venres. Bernie Ecclestone dispuxo que Jones fixera unha volta á pista antes de que os outros coches saíran dos boxes. Jones tamén tivo o honor de contar cunha sección da pista que leva o seu nome, a sección de Rundle Road, unha recta de 350 metros entre as curvas 9 e 10, rebautizada como a "Jones Straight" cando o circuíto estaba en uso. A recta Jones conduce directamente á rápida recta Brabham.
Cualificación
O xa Campión Mundial Alain Prost foi cuarto na grella no seu McLaren TAG - Porsche, o Ferrari de 1985 do subcampión Michele Alboreto quinto, e Marc Surer no seu Brabham - BMW completaron os seis primeiros clasificados. Niki Lauda foi décimo sexto na grella no seu seu McLaren. Alan Jones terminou décimo noveno na grella logo de problemas co motor e o turbo durante toda a práctica e a cualificación.
Posibilidades no Campionato
McLaren-TAG Porsche e Ferrari chegaron a esta carreira con posibilidades de gañar o Campionato de Construtores
Alpes Cárnicos
As montañas deron o seu nome á etapa xeolóxica coñecida como o Carniano.
Phil Foden
Selección nacional
É internacional absoluto coa dende 2020. Debutou o 5 de setembro saíndo de inicio no partido da liga das Nacións da UEFA 2020-21 ante que o conxunto inglés venceu grazas a un gol de Raheem Sterling no tempo de desconto. O 18 de novembro, no partido disputado en Inglaterra entre ambas as seleccións, anotou os seus primeiros dous goles co equipo nacional.
Illas británicas
Termo
En Irlanda, o termo Illas Británicas é controvertido, e hai obxeccións ao seu uso. O Goberno de Irlanda non recoñece oficialmente o termo, e a súa embaixada en Londres desaconsella o seu uso.
Aprendizaxe Integrada de Contidos e Linguas Estranxeiras
Metodoloxía CLIL en Galicia
A metodoloxía CLIL é un enfoque que permite aumentar a competencia lingüística noutros idiomas, a miúdo o inglés. En Galicia estableceuse desde 2002, cun plan experimental que comeza en 1999 na educación secundaria, esténdese aos dous primeiros cursos da ESO e ciclos de FP en 2005 e esténdese a primaria no curso 2006-2007.
Joaquín Calvo Sotelo
Joaquín Calvo Sotelo, nado na Coruña o 5 de marzo de 1905 e finado en Madrid o 7 de abril de 1993, foi un xornalista e dramaturgo galego, irmán e tío, respectivamente, dos políticos José Calvo Sotelo e Leopoldo Calvo Sotelo Bustelo.
Traxectoria
Foi membro numerario desde 1955 da Real Academia Española, ingresando co discurso El tiempo y su mudanza en el Teatro de Benavente e presidiu entre 1963 e 1969 a Sociedade Xeral de Autores de España. Desde 1947 foi membro correspondente da Real Academia Galega. En 1970 foi nomeado Fillo Predilecto da Coruña. Por decreto de 24 de xaneiro de 1976 o Ministerio de Xustiza, dirixido por Antonio Garrigues Díaz-Cañabate, concedeulle a Gran Cruz de San Raimundo de Peñafort.
Gato
Comportamento
miniatura|Un gato deitado sobre un [[palleiro]] Os gatos adoitan estar activos tanto de día como de noite, aínda que tenden a estar máis activos polas noites. Estes períodos de actividade son flexibles e variados, polo que os gatos domésticos poden ser máis activos ó amencer e ó anoitecer en resposta a unha maior actividade humana nestes momentos do día. Malia que os gatos domésticos pasan a maioría do tempo nos arredores do fogar ó que pertencen, poden afastarse a varios centos de metros do seu punto central, e establecen territorios que poden variar considerablemente de tamaño.
As flores radioactivas
Personaxes
A protagonista é Alba, unha adolescente que por primeira vez se interesa por un rapaz pero aventureira e con decisión, que non dubidará á hora de enganar a todos para subir ao barco.
Hispano Alemán
Automóviles Hispano-Alemán S.A. foi un fabricante español de automóbiles con sede en Madrid que estivo activo dende 1970 ata 1976. Realizou réplicas baixo licenza de coches deportivos alemáns e británicos.
Modelos
Este vehículo xurdiu da iniciativa de Talleres Hispano-Alemán, de construír un bipraza sobre mecánica Seat inspirándose no Lotus Seven Serie IV. Realizouse en dúas versións baseadas nas mecánicas máis potentes de Seat naquel momento, o motor 1430 e o 1800 FU. Separadamente dos elementos mecánicos algunhas unidades tamén lucían os mesmos pilotos traseiros do SEAT 124. Neste vehículo podían viaxar dúas persoas, case sen equipaxe, gozando dunha velocidade máxima de 150 km./h e unha aceleración suficiente para alcanzar os mil metros con saída parada en algo máis de 33 segundos.
Lector de libro electrónico
miniatura|dereita|Libro electrónico Un  lector de libro electrónico, dispositivo de lectura para libros electrónicos ou eReader é un dispositivo que permite ler a versión electrónica ou dixital dun libro. Na ficción unha das mostras máis coñecidas que se coñecen é no filme 2001: Unha odisea do espazo de 1968, no que aparecen dous astronautas lendo un xornal nun dispositivo de lectura portátil. Os primeiros dispositivos reais apareceron a mediados dos anos 80 coa popularización da informática, xa que un libro electrónico se pode ler nun PC, unha PDA, nun portátil ou en calquera outro dispositivo que teña unha pantalla. Non obstante, o libro electrónico non conseguiu desbancar o libro tradicional como sistema de lectura.
Funcionalidades
Algunhas marcas tamén posibilitan:
Formatos nativos
Os formatos nativos son aqueles que se crearon a propósito para marcas ou aparellos específicos. Pronúncianse todos eles deletreados:
Día Mundial das Zonas Húmidas
Historia e características
Para conseguir este obxectivo, organismos oficiais, organizacións non gobernamentais e diferentes colectivos cidadáns, naturalistas ou non, aproveitan esta data para desenvolver accións dirixidas a difundir información, abrir debate e concienciar ó público respecto dos valores e beneficios das zonas húmidas.
Ternande, Celas, Culleredo
Ternande é un lugar da parroquia de Celas no concello coruñés de Culleredo na Comarca da Coruña. Segundo o INE en 2016 tiña 70 habitantes (34 homes e 36 mulleres).
Lista de programas de KDE
O contorno de escritorio KDE ofrece unha ampla variedade de apliacións que cobren as necesidades dun usuario doméstico. Listanse aquí segundo a súa función coas principais características que os definen.
João Batista de Andrade
João Batista de Andrade, nado o 14 de decembro de 1939 en Ituiutaba, Minas Gerais, Brasil é un director de cine brasileiro, así como guionista. Dirixiu máis de 20 filmes entre 1967 e 2006. A súa película de 1981 O Homem que Virou Suco conseguiu o Premio de Ouro no 12º Festival de Cine Internacional de Moscova.
Lista de programas de KDE
Engadidos
Kopete Skype
Multimedia
Amarok· Kaffeine· Kdetv· Kmplayer· Kplayer
Sistema e utilidades
Filelight· Guidance· KcfgCreator· KConfigEditor· KioskTool· Krecipes· Yakuake· Kdiff3· Keurocalc
Averroes
A dobre verdade
Non foi el o que acuñou o termo da teoría da dobre verdade senón os pensadores cristiáns escolásticos posteriores. Rexeitou o concepto da creación do mundo no tempo pois mantiña que o mundo non ten principio. Deus era para el o primeiro motor, a forza creadora e impulsora de todo movemento. A alma da persoa flúe da alma universal unificada ou conxunta.
Propeno
Propiedades
A temperatura moderada e presións atmosféricas, o propeno é un gas incoloro e cun débil cheiro a petróleo.
Aparición na natureza
O propeno encóntrase na natureza como un subproduto dos vexetais e procesos de fermentación.
Oshana
Xeografía
No ano 2017 albergaba unha poboación de 181 898 habitantes, polo que nesa data a súa densidade de poboación era de 21 hab./km2.
Bión
O antropónimo Bión fai referencia a dous escritores gregos da Antigüidade:
Electrostática
Desenvolvemento histórico
Ao redor do 600 a.C. o filósofo grego Tales de Mileto describiu por primeira vez fenómenos electrostáticos producidos ao frotar fragmentos de ámbar e comprobar a súa capacidade de atracción sobre pequenos obxectos. Algo máis tarde, outro grego, Teofrasto (310 a.C.), realizou un estudo dos diferentes materiais que eran capaces de producir fenómenos eléctricos escribindo o primeiro tratado sobre a electricidade. A comezos do século XVII comezan os primeiros estudos sobre a electricidade e o magnetismo orientados a mellorar a precisión da navegación con compases magnéticos. O físico británico William Gilbert utiliza por primeira vez a palabra electricidade (do grego elektron, que significa ámbar). Ao redor de 1672 o físico alemán Otto von Guericke constrúe a primeira máquina electrostática capaz de producir e almacenar enerxía eléctrica estática por rozamiento. En 1673 o francés Francois de Cisternay du Fay propuxo a existencia de dous tipos de carga eléctrica, positiva e negativa, unha proposta atribuída tamén a Benxamín Franklin. En 1745 desenvolvéronse os primeiros elementos de acumulación de cargas, condensadores, na Universidade de Leyden por E. G. Von Kleist e Pieter Van Musschenbroeck. Estes instrumentos, denominados botella de Leyden foron utilizados como curiosidade científica durante gran parte do século XVIII. Nesta época construíronse diferentes instrumentos para xerar cargas eléctricas, en xeral variantes da botella de Leyden, e para medir as súas propiedades como os electroscopios.
José Cernadas Pérez
Traxectoria
Detido ao finalizar a guerra civil, a súa causa foi sobresida e foi posto en liberdade aos vinte días. Volveu ser detido en marzo de 1941 acusado de ser cobrador do Comité Nacional do Socorro Vermello Internacional, sendo internado na prisión de Santa Engracia e posto en liberdade sen ser procesado. Ao se constituír a 2ª Comisión Executiva do PSOE no interior, Eduardo Villegas e José Castro propuxéronlle substituír a Claudina García Pérez como delegado da UGT no Comité da Alianza Nacional de Fuerzas Democráticas. Como integrante do mesmo foi detido o 22 de outubro de 1945 e condenado en Consello de Guerra celebrado en agosto de 1947 a dous anos de cárcere.
Anapoima
Historia
De acordo coa lenda local, a princesa indíxena Hanna de Luchuta e o cacique Poyma casaron e fundaron cos seus unha vila, a cal en testemuño de cariñoso recordo déuselle o nome de Hanna-Poyma, palabras que ao xuntarse na pronuncia simplificáronse en Anapoima. Tamén se di que un cura doutrineiro de Tena que por alí pasou algunha vez aconsellou ao cacique Poyma que fixese as casas do poboado máis xuntas, pois estando demasiado apartadas os seus moradores non poderían defenderse do inimigo. E así o fixo e formouse o poboado.
Costumari Català
Obxectivo, método e contido da obra
Amades utiliza dous tipos de fontes: as bibliográficas e a entrevista directa a persoas de todo tipo, idade, estamento e ocupación.
Os datos recolleitos estruturáronse en dous eixos moi diferenciados: Joan Amades dedicou 35 anos á coordinación do Costumari, incluíndo a compilación de información, a redacción, a integración dos diferentes documentos e a estruturación no cinco volumes mencionados.
Yajirobe
Participa no 23º Tenkaichi Budōkai cunha máscara, pero cando esta a piques de se clasificar á fase estelar é derrotado por Kamisama disfrazado de terráqueo.
No futuro
Esta é a historia do filme: Un futuro diferente
O Castro, Santa Comba de Orizón, Castro de Rei
O Castro é un lugar da parroquia de Santa Comba de Orizón no concello lugués de Castro de Rei na comarca da Terra Chá. Segundo o IGE, en 2019 tiña 11 habitantes (5 homes e 6 mulleres).
Riós, Riós
Santa María de Riós é unha parroquia e sede do concello homónimo de Ourense dende a reordenación de 1812. Segundo o IGE, en 2016 tiña 572 habitantes (285 homes e 287 mulleres). As aldeas da parroquia son As Corvaceiras, As Ferreiras, Florderrei Marcelín, Riós, Romariz e As Vendas da Barreira.
Grupo Caamaño
Historia
En 2019 o grupo vasco Kider converteuse no accionista maioritario do grupo.
Messerschmitt Bf 109
Emil
A variante E-4 introducía unha nova cabina reforzada e canóns mellorados MG FF/M nas ás, e posteriormente máis blindaxe. Tivo a variación E-4/N que equipaba o motor DB 601N de maior potencia, e outra tropicalizada, Bf 109E-4/Trop, con filtros na toma do compresor para poder operar no deserto do norte de África.
O E-5 produciríase omesmo tempo que o anterior e tratábase dunha variante de recoñecemento, equipada cunha cámara Rb 21/18 na fuselaxe e catro metralladoras MG 17. O E-6 diferenciábase do E-5 só no motor, un DB 601N. O E-7 podía levar un tanque lanzable de 300 litros ou lanzabombas baixo a fuselaxe e tamén dispuxo dunha versión tropicalizada. O E-8 era un Bf 109E-1 cun motor DB 601N e unha cámara Rb 50/30.
O Barazal, Aguasantas, Cerdedo-Cotobade
O topónimo fai referencia a un monte comunal onde pode cortar ou rozar toda a veciñanza. Neste lugar atópase o peto de ánimas do Barazal, feito en 1882.
República Socialista Checoslovaca
Tras o Golpe de estado de 1948, que supuxo a toma do poder polo Partido Comunista de Checoslovaquia co apoio da URSS, o país declarouse unha república popular logo que a Constitución do Nove de Maio entrara en vigor. O nome tradicional Československá republika (República Checoslovaca) mudouse o 11 de xullo de 1960 que a Constitución de Checoslovaquia de 1960 se tornara oficial, como un símbolo da "vitoria final do socialismo" no país, e permaneceu así ata a Revolución de Veludo. O país era membro do Pacto de Varsovia e do Consello de Axuda Mutua Económica
Indias Orientais Neerlandesas
300px|dereita|miniatura|O territorio baixo ocupación efectiva amosase en vermello. En laranxa a Nova Guinea Holandesa. Indias Orientais Neerlandesas foi o nome das colonias estabelecidas pola Compañía Holandesa das Indias Orientais, que estiveron baixo a administración dos Países Baixos durante o século XIX.
A finais do século XVI, exploradores mariños (Van Linschoten en 1582 e mais as viaxes de Cornelis Houtman en 1592) prepararon o camiño para a expedición de Houtman a Bantam, o principal porto da Illa de Xava, en (1595-97), onde conseguiu unhas pequenas ganancias. A penetración holandesa nas Indias Orientais, que ata daquela eran posesión de Portugal foi lenta e levada dunha maneira discreta.
Pobo warao
Os warao é un pobo indíxena que habita en Venezuela, Trinidad e Tobago, Güiana e Suriname. O termo warao tradúcese como "o pobo do barco" por mor da estreita conexión que teñen coa auga. A maioría dos 20 000 waraos que viven en Venezuela fano na rexión do delta do Orinoco, con poboacións menores en Güiana, Trinidad e Tobago e Suriname. Falan unha lingua aglutinante, a lingua warao.
Pluvioso
miniatura|dereita|Alegoría, autor anónimo. Pluvioso (en francés: Pluviôse) é o nome do quinto mes do calendario republicano francés, o segundo da estación do inverno, que dura desde o 20, 21 ou 22 de xaneiro ata o 18,19 ou 20 de febreiro, segundo o ano. Coincide aproximadamente co paso aparente do Sol pola constelación zodiacal de Acuario.
Yasu
Yasu (野洲市, やすし, Yasu-shi) é un concello da prefectura de Shiga no Xapón. Está situado ao sur da prefectura e ao leste da rexión de Kinki e no centro-oeste da Illa de Honshū. A súa superficie é de 81,07 km² e a poboación de 50.041 habitantes (2009) e ten unha densidade de poboación de 617 h/km².
Copa da Raíña de fútbol
Historia
O actual torneo ten o seu antecedente directo na Copa Raíña Sofía, disputada en 1981 ​ sendo gañada polo Karbo. A Real Federación Española de Fútbol deu oficialidade ao torneo en 1983, coa creación do Campionato de España de Fútbol Feminino. Ao non existir ningunha outra competición feminina oficial a nivel estatal, este torneo era considerado o máis importante ata a creación, en 1988, da Liga Nacional Feminina.​ A partir desa mesma tempada, o Campionato de España feminino recibiu a denominación de Copa da Raíña, a imaxe e semellanza do Campionato de España masculino, a Copa do Rei.
Sistema de competición
O sorteo para os cuartos de final segue o seguinte formato:
A Pontenova
Historia
Existen probas arqueolóxicas da súa poboación cara á idade de Pedra, e hai restos posteriores de poboados castrexos. Non existen moitos restos da época da antiga Roma. Porén, é posible que o trazado da actual estrada N-640 siga o da antiga calzada romana, que serviu de entrada a suevos e árabes.
Lugares da Pontenova
Para unha lista completa de todos os lugares do concello da Pontenova vexa: Lugares da Pontenova
Theodor Mommsen
Theodor Mommsen, nado en Garding, Schleswig, o 30 de novembro de 1817 e finado en Marchstrasse (Charlottenburg) Berlín, o 1 de novembro de 1903, foi xurista, filólogo e historiador alemán que recibiu o premio Nobel de Literatura en 1902.
Fundación Vicente Risco
Instalacións
Enriba dese primeiro andar, na actualidade, estase a reorganizar o espazo coa intención de inaugurar a finais de maio unha sala con caricaturas de Vicente Risco, e unha exposición permanente sobre O porco de pé a cargo de Xabier Varela. No último piso está a parte administrativa da institución. É o lugar onde se organizan os arquivos e onde están os despachos de traballo.
Chicago Cubs
Os Chicago Cubs son un equipo profesional estadounidense de béisbol con sede na cidade de Chicago, Illinois. O club compite na Major League Baseball (MLB) como membro da Divisón Central da National League (NL). O equipo xoga os seus partidos como local en Wrigley Field, campo situado ao norte da cidade. Os Cubs son un dos dous equipos das Grandes Ligas da cidade, o outro, os Chicago White Sox compiten na Divisón Central da American League (AL). O equipo, primeiro coñecido co nome de White Stockings, foi un dos membros fundadores da National League en 1876, adoptando o seu actual nome en 1903.
Os Cubs disputaron un total de once Series Mundiais na súa historia. A súa primeira aparición foi en 1906, cando o equipo conseguiu gañar 116 xogos (116–36). Este récord supón a mellor porcentaxe de vitorias (76,3 %) da rera moderna das grandes ligas. A pesar de todo, perderon nas Series Mundiais ante os Chicago White Sox ("The Hitless Wonders") por catro xogos a dous. Nas dúas seguintes temporadas, 1907 e 1908, o equipo consegue gañar dous campionatos consecutivos, sendo o primeiro equipo en conseuir disputar as Series Mundiais tres veces consecutivas. Porén, o equipo non consegue gañar o campionato de novo até 108 anos despois, cando conseguiron vencer nas Series Mundiais de 2016 aos Cleveland Indians. Esta serie de 108 anos sen gañar o campionato foi a máis longa de historia no deporte profesional estadounidense.
A-League 2012-13
O Central Coast Mariners obtivo o seu primeiro título, ao vencer na final Western Sydney Wanderers, franquía que disputa por primeira vez a A-League, e que fora primeiro na fase regular. Ambos equipos obtiveron as dúas prazas directas coas que conta Australia para a Copa de Campións da AFC 2014, mentres que o Melbourne Victory clasificou ao playoff.
Trichodesmium
Especies
Trichodesmium erythraeum – descrita por Ehrenberg in 1830 T. erythraeum é o axente principal que descolora o Mar Vermello durante as floracións. É o único secuenciado ao completo (denomínase como Trichodesmium IMS 101).
Meroles anchietae
Descrición
A especie foi descrita en 1867 polo zoólogo e político portugués José Vicente Barbosa du Bocage, baixo o nome de Pachyrhynchus anchietae, no seu traballo "Segunda lista dos reptis das possessões portuguezas d'Africa occidental que existem no Museu de Lisboa". Jornal de Sciencias Mathematicas, Physicas e Naturaes, Academia Real das Sciencias de Lisboa, I (3): 217–228, Est. III. Zoologia. Reptilia. África.
Coralismo
Historia
O coralismo introdúcese en Francia da man do músico e filántropo Guillaume-Louis Bocquillon, quen fundou a Société de l’Orphéon en 1833, un coro obreiro que acadaría, tras a súa estrea nun concerto con 400 intérpretes, un grande éxito. Os orfeóns engadían ao concepto de coro un elemento de carácter moralizante e formativo, posto que consideraba a música como un elemento de educación.
Características
Deste xeito, a música dos coros e orfeóns estivo condicionada tanto polos seus intérpretes e o seu público como polas ideas sociais que as definían. O repertorio baseábase na melodía popular, ritmo folclórico e posuía unha harmonía chea e amable, con pequenas disonancias. En contraposición coa cultura operística, foxe de florituras vocais; só no final do século aparecerán elementos experimentais e virtuosísticos.
Montmorillonita
A montmorillonita é unha subclase de esmectita, un mineral filosilicato 2:1 caracterizado por ter unha carga octaédrica maior do 50%; a súa capacidade de intercambio catiónico débese á substitución isomorfa de Mg por Al no plano central de alúmina. A substitución de catións de valencia máis baixa neses casos deixa os átomos de oxíxeno próximos cunha carga negativa neta que pode atraer catións. En contraste, a beidellita é unha esmectita cunha carga octaédrica maior do 50% orixinada por substitución isomorfa de Al por Si na lámina de sílice.
Translación (gramática)
Os marcantes de translación de primeiro grao son as preposicións. Mentres que os translativos de segundo grao son as conxuncións de subordinación. Así pois fronte a terminoloxía tradicional, que distingue entre conxuncións e preposicións, a terminoloxía adoptada por Tesniere distingue xuntivos (conxuncións de coordinación), translativos de primeiro grao (preposicións) e translativos de segundo grao (conxuncións de subordinación).
Montmorillonita
Na alimentación de mascotas
A arxila de montmorillonita engádese a algúns alimentos para cans e gatos como un axente anti-compactación e porque pode proporcionar algunha resistencia ás toxinas ambientais, aínda que a investigación sobre este asunto non é aínda concluínte.
Descubrimento e nome
A montmorillonita foi descrita por primeira vez en 1847 a partir de mostras recollidas en Montmorillon, no depeartamento de Vienne, Francia, máis de 50 anos antes do descubrimento da bentonita en EUA. Encóntrase en moitas localidades do mundo e ten outros nomes, pero recibe o seu nome pola localidade francesa mencionada.
Organización de lípidos
A montmorillonita fai que as micelas (esferas de lípidos) se ensamblen formando vesículas. Estas estruturas lembran membranas celulares. Pode tamén facilitar que os nucleótidos se ensamblen formando ARN, que acaba entrando dentro das vesículas. Isto puido ter xerado polímeros de ARN moi complexos que podían reproducirse dentro das vesículas. Este proceso puido ter desempeñado un papel na abioxénese, que levou á aparición da vida na Terra. Minerais similares á montmorillonita atopáronse tamén en Marte.
Óscar Santiago Rumayor
Óscar Santiago Rumayor, nado en Santander o 20 de xaneiro de 1991, é un futbolista cántabro que xoga na demarcación de gardameta.
Partícula libre
Partícula libre cuántica non-relativista
e, polo tanto, coa restrición
Paquete de onda
onde a integral se define sobre todo o espazo k, e onde \omega depende de k segundo a ecuación. Nótese que esta función, ao contrario que as ondas planas, é de cadrado integrable e, polo tanto, pódese normalizar.
A velocidade de grupo da onda defínese como
mentres que o valor esperado da enerxía E é
Notas
.
Protágoras de Abdera
Relativismo
O relativismo de Protágoras ten aplicación en todos os ámbitos da nosa existencia, no plano do coñecemento e no do comportamento:
Por exemplo, o que para unha persoa sa é un sabor agradable, para un enfermo é amargo. Está confundida a persoa enferma? Protágoras dirá que para el, na súa situación, a verdade é que o sabor é amargo.
Meroles
Descrición
O xénero foi descrito en 1838 polo naturalista inglés John Edward Gray.
Brasicáceas
Evolución, filoxenia e taxonomía
A idade da familia é de 37,6 (24,2 a 49,4) millóns de anos. A análise filoxenética suxestiona que as brasicáceas sufriron un rápido período de diversificación, logo da temperá separación da tribo Aethionemeae. A familia semella que se orixinou nun clima cálido e húmido aproximadamente hai 37 millóns de anos. A rápida radiación que ocorreu con posterioridade seica estivo causada polo arrefriamento global durante o Oligoceno sumada a un evento de duplicación xenómica. Este evento puido permitir á familia adaptarse axiña durante ese período de cambio climático.
Navallón
Morfoloxía
A cor é branca sucia, pero o periostraco é verde oliva ou verde amarelado. Interior, branco, e marxe dentada.
Ático
dereita|miniatura|331x331px|Ático na parte superior dun edificio en [[São Paulo.]] O ático é o espazo habitábel situado directamente debaixo da azotea dun edificio. Nalgúns edificios resérvase o ático para apartamentos de deseño e luxo moi exclusivos.
Heterópteros
O nome "Heteroptera" utilízase en dous sentidos diferentes nas modernas clasificacións. Na nomenclatura lineana aparecen xeralmente como unha suborde dentro da orde Hemiptera, onde poden ser parafiléticos ou monofiléticos dependendo da delimitación que se faga. En nomenclatura filoxenética úsase como un clado sen categorizar dentro do clado Prosorrhyncha, o cal á súa vez está no clado Hemiptera. Este resultado procede de que se considera que os Coleorrhyncha son simplemente "fósiles viventes" emparentados cos tradicionais Heteroptera, e están próximos dabondo a eles como para incluílos nese grupo.
Clasificación
A continuación un cladograma baseado en Sorensen et al.:
Taxonomía
Os heterópteros subdivídense en sete infraordes e numerosas familias (nesta clasificación non se inclúen os Peloridiomorpha):
Motivación
A motivación é a causa que explica unha determinada conduta, sobre todo o motivo polo cal unha persoa se comporta dunha maneira ou o interese que leva a tentar conseguir algún obxectivo. A motivación nace das experiencias anteriores, da crenza ou expectativa sobre un feito futuro e das emocións asociadas a unha tarefa. Como que é un proceso interno, non é directamente observable, senón que se ten que xulgar polas accións ou expresións do suxeito. Algunhas das motivacións máis profundas relaciónanse co inconsciente.
Heterópteros
Taxonomía
Infraorde Cimicomorpha
Motivación
Teorías sobre a motivación
David McClelland precisou que as metas máis altas corresponden a necesidades psicolóxicas e son as máis motivadoras. Redúcense á necesidade de éxito, de poder e de pertenza. A maioría de emocións que experimenta o suxeito están relacionadas con este tres áreas básicas.
Craveiro da India
Medicina
O contido total de aceite en cravos (de boa calidade) chega ao 15%. O aceite está composto, basicamente, por euxenol (do 70 ao 80%), acetato de euxenol (15%) e beta-cariofileno (do 5 ao 12%).
Illa Chatham, Chile
Cabo Charles, o punto suroeste da illa de Chatham, é o máis prominente dos moitos promontorios nesa veciñanza. O cabo é alto, accidentado e estéril.
Robert E. Lee
Traxectoria
Durante a súa permanencia en Fort Monroe, casa con Mary Anna Custis Lee (1808-1873), parente de Martha Washington, con quen ten sete fillos, tres nenos e catro nenas: George Washington Custis, William H. Fitzhugh, Robert Edward, Mary, Annie, Agnes e Mildred.
Roger Waters
2005-presente
miniatura|250px|Waters (na dereita) actuando con Pink Floyd no Live 8 En xullo de 2005 Waters reuniuse con Mason, Wright e Gilmour para a que sería a súa última actuación xuntos no concerto Live 8 no Hyde Park de Londres. Xuntos realizaron un set de 23 minutos composto por "Speak to Me/Breathe"/"Breathe (Reprise)", "Money", "Wish You Were Here" e "Comfortably Numb". Waters dixo a Associated Press que aínda que a experiencia de tocar novamente con Pink Floyd foi positiva, as posibilidades dunha reusión de boa fe serían "escasas" considerando as diferenzas musicais e ideolóxicas que continuaban tendo el e Gilmour. Aínda que Waters tiña ideas diferentes sobre que cancións deberían tocar accedeu por unha noite. Gilmour dixo a Associated Press: "Os ensaios convencéronme que non era algo que me apetecese facer moito. Houbo todo tipo de despedidas nas vidas e carreiras da xente que despois foron revocados, pero eu podo afirmar categoricamente que non haberá outra xira ou outro álbum no que participe. Non ten nada que ver con rancores nin nada así. Só é que... Estiven aí, xa o fixen". En novembro de 2005 Pink Floyd foi incluído no Music Hall of Fame británico por Pete Townshend de The Who.
Serra do Mirador
miniatura|dereita|250px|Vista dende o monte Cruz da Nena. A serra do Mirador atópase na fronteira dos concellos de Pol, Castroverde e Baleira, onde se pode ver unha vista panorámica das terras dos tres concellos. O punto máis alto desta serra está localizado no monte Pradairo a 1.034 metros de altitude.
PO-201
Percorrido e características
O sinuoso trazado inicial foi modificado arredor do ano 2007, eliminándose gran parte das súas curvas e aumentando a anchura do vial. A estrada arranca na PO-2205, no cruzamento situado entre o parque municipal das Pedrosas e o cemiterio de Silleda. Cruza o río da Gouxa e intérnanse na parroquia de Siador atravesando o lugar do Marco. Xa na parroquia de Cortegada, discorre a carón do Burgo e destaca a longa recta dos Chaos. Atravesa despois Oleiros e dous lugares desta parroquia: O Carballo e Pazos. Continua logo ata enlazar nunha rotonda coa PO-534, coñecida como a estrada do Candán.
Tirant lo Blanc
Modernidade da obra
Tirant lo Blanc é a primeira novela dentro da literatura universal onde aparece un heroe de ficción de "carne e oso". É dicir, personaxes cotiás, con sentimentos e defectos. A obra é o resultado da suma de moitas novelas con máis ou menos entidade propia cada unha, vertebrades pola presenza do protagonista, por unha lingua común e por unha visión totalizadora do mundo. Pódese falar, pois, dunha certa fragmentación estrutural que non afecta o sentido unitario da novela. E, do mesmo xeito, poden falar da rotura que o Tirant representa respecto da narrativa anterior. En efecto, supón o abandono case definitivo dos ideais medievais (relixión, cabalería) e a apropiación rápida dos ideais burgueses (pracer, razón, humor) pola cal non podemos considerar Tirant lo Blanc coma un libro de cabalerías convencional.
Tirant lo Blanc e o blaverismo
Na dedicatoria que fai Joanot Martorell do Tirant lo Blanc ao Príncipe Don Ferrando de Portugal, fai unha das primeiras mencións á lingua valenciana na literatura. Concretamente, este afirma:
Lingua alladian
O alladian é unha lingua níxer-congo do grupo kwa que se fala en Costa do Marfil.
Identificación biométrica do iris
Facilidade de uso e aceptación
Un escaneo do iris pode ser levado a cabo a distancias que van dende os 10 até os 60 centímetros, dependendo do dispositivo, polo tanto non ten porque ser un método de identificación biométrica invasivo.
O recoñecemento de iris non implica o uso de luces brillantes, nin o contacto directo, nin tampouco o uso de tecnoloxía láser. Simplemente se trata dunha fotografía dixital, que será procesada para convertela nun patrón con información sobre os detalles do iris do individuo. A fotografía non quedaría almacenada no sistema, senón un conxunto de bytes xa procesados.
Cantabria Baloncesto
Patrocinios
O club adoptou diversos nomes ao longo da súa historia:
Selección de rugby de Ucraína
A Selección de rugby de Ucraína é o equipo que representa á Ucraína en rugby. Ucraína comezou a xogar internacionalmente ao rugby dende o ano 1991, debutando contra Xeorxia. Nunca conseguiu clasificarse á Copa do Mundo de Rugby. Ucraína participa na European Nations Cup.
Cuarto
miniatura|Cuarto con luz tenue. Un cuarto, peza ou estancia , do latín quartus, -a, -um, en arquitectura, é cada un dos espazos dunha vivenda situados entre tabiques e destinados a durmir, comer etc.
A Nosa Casa de Galicia en París
Obxectivos da asociación
O propósito da asociación é o de reunir ós galegos residentes en Francia, exaltar os valores galegos, difundir a cultura galega, favorecer as manifestacións artísticas e literarias referidas a Galicia e motivar o deporte (sobre todo o fútbol). (art. 2 dos Estatutos).
Corpo e alma
Corpo e alma (Body and Soul) é un filme estadounidense de 1947 dirixido por Robert Rossen e interpretado por John Garfield, Lilli Palmer, Hazel Brooks, Anne Revere e William Conrad.
Cuarta dinastía de Exipto
Snefru
O rei Sneferu, encomiado como "aportador de beleza", "Mestre de toda a xustiza", "Gobernador do Nilo superior e baixo", foi o primeiro faraón da cuarta dinastía. Descendía dunha familia do Exipto Medio que vivía preto de Hermópolis e probablemente ascendeu ao trono ao casar cunha herdeira real. Aínda hai debate sobre quen foi o seu pai, moitas veces acredítse a Huni, pero isto non se pode confirmar debido á ruptura nas dinastías. A súa nai, Meresanhk I era unha muller menor ou unha concubina de Huni que, se fose isto último, tecnicamente non contaría como sangue real.
Exipto no Terceiro Milenio antes de Cristo era, por certo, unha terra de paz e de abundancia. As elites comían normalmente patos e gansos cebados e levaban roupas brancas finas, cando levaban roupa. Snefru tiña unha opinión moi elevada de se mesmo, demostrouno cando navegou nun barco polo Nilo cuberto só con mallas.
Faraón Djedefre
Os historiadores acreditan a Djedef cun reinado de oito anos. Non se sabe moito de Djedef, incluído o seu liñaxe inconcluso. É posible que fose o fillo de Queops ou que incluso fose o seu irmán. Suxírese amplamente que era fillo dunha raíña menor que asasinou ao herdeiro lexítimo do trono e ao irmán biolóxico de Djedef, o príncipe herdeiro Kawab. Djedef optou por construír a súa pirámide a varios quilómetros ao norte de Gizeh, creando a especulación de que houbese unha disputa familiar que provocou que Djedef quixera estar lonxe da tumba de Queops. Unha conclusión máis favorable é que Djedef elixiu ser enterrado máis preto de Iunu, o centro do culto a Ra. A súa pirámide tamén presenta unha estatua da súa muller, Hetepheres II, en forma de esfinxe. Era filla de Queops e fora esposa de Kawab. Ás veces suxírese que esta foi a primeira esfinxe verdadeira, aínda que hai un debate sobre a esfinxe en Gizeh que foi imputada a Quefrén. Converteuse no membro real máis lonxevo da dinastía vivindo no reinado de Shepseskaf.
Khentkaus I
Quizais a evidencia máis intrigante da cuarta dinastía é o status de Khentkaus I, tamén coñecida como Khentykawes. Ela era filla de Micerinse e a súa tumba construíuse ao longo da calzada de Micerinos. Pode que gobernase como raíña.
Cambios relixiosos
A Cuarta Dinastía é onde realmente vemos un cambio nas prácticas relixiosas onde a adoración ao Sol era algo común. O Culto a Ra creceu, remontando ao feito de que a tumba de Djedef construíuse máis preto do centro de culto ao que os antigos gregos chamaban Heliópolis. Era unha cidade do delta próxima a o Cairo contemporáneo que estivo ocupada desde tempos predinásticos, cuxo antigo nome exipcio era I͗wnw ou Iunu e significaba os piares.
Este feito, con todo, provocou polémica. Estaba enfrontando a fidelidade de Quefrén a Horus contra o crecente Culto a Ra, non moi lonxe en Helipolis. Os faraóns xa non asociaban as pirámides ao Alén. O alén críase que era un reino divino que se representaba como un tipo de ceo idealista onde só podían ir os faraóns e os corazóns puros. Pola contra, a Cuarta Dinastía representou un cambio nesta idea, formulou a idea de que a vida posterior era un lugar familiar, tomando a aparencia da Terra. Os rituais relixiosos eran notoriamente conservadores, polo que saben os historiadores, e hai moito que desexar dos rexistros coñecidos actuais.
O viño na cultura popular galega
Crenzas e supersticións
Para o catarro danlle ó enfermo viño quente con pingo de porco, mestura que tamén serve para curar a dor de moas.
Cantigueiro
miniatura|300px|''Antoniño, gaxo de uvas, vámoste depinicar...'
Valeriano Domínguez Bécquer
Traxectoria
En 1864 recibiu do Goberno da Nación o encargo dunha serie de pinturas que reflectisen as festas populares, os costumes e os traxes típicos das distintas rexións españolas e que deron lugar a obras como "O baile", "Festa popular do Moncaio (Aragón)" ou "Costumes españois da provincia de Soria". Con todo un cambio do Goberno supuxo para o pintor abandonar o traballo ao ver suspendida a bolsa que tiña concedida para a súa realización.
Descubrimentos portugueses
Antecedentes
En 1317 Dinís contrata o xenovés Manuel Pesaña para o comando da frota real. Cerca de 1335 Afonso IV envía unha armada ao arquipélago das Canarias cuxos privilexios serían concedidos algúns anos máis tarde (1338) a mercadores estranxeiros. En 1344 as Canarias son concedidas ao castelán Luis de la Cerda e, no ano seguinte, Afonso IV envía unha carta ao papa Clemente VI referíndose ás viaxes dos portugueses ás Canarias e protestando contra esa concesión.
O Norte de África
Cinco anos despois da conquista de Ceuta (1415), o infante Henrique foi nomeado administrador da Orde de Cristo. Seguiu o desastre de Tánxer, en 1437, coa derrota portuguesa, adiando os portugueses o proxecto de conquistaren Marrocos.
A illa de Madeira
miniatura|esquerda|250px|[[Mapa antigo de Madeira]] Os arquipélagos de Madeira e das Canarias espertaron, desde cedo, o interese tanto dos portugueses como dos casteláns; por seren veciños da costa africana, os referidos arquipélagos representaban fortes potencialidades económicas, en especial as Canarias, e tiñan unha grande importancia estratéxica. A disputa destes territorios deu orixe ao primeiro conflito ibérico, motivado por razóns expansionistas.
A exploración de África
A navegación africana de Portugal está asociada á figura do infante Henrique, que dirixiu todas as exploracións como patrimonio persoal, a partir da base de Sagres, acompañándose por un grupo de cartógrafos, astrónomos e especialistas. Alén dos intereses materiais, o príncipe era guiado polo desexo de estabelecer unha alianza co Preste Xoán das Indias, un príncipe cristián que gobernaría as terras da Etiopía. Grazas a esa alianza, Henrique pensaba expulsar os musulmáns da Terra Santa e recomezar as Cruzadas, mais nunha escala planetaria.
No entanto, a interpretación dos descubrimentos portugueses non se debe resumir pola actuación exclusiva deste infante. Por tras dese movemento está un grupo vasto de mercadores e armadores profesionais, interesados e participantes nas navegacións e, como dirixente gobernativo, o infante Pedro, responsábeis por unha serie importante de iniciativas ás que o Navegaante se adheriu.
En 1471, ao servizo de Fernão Gomes, João de Santarén e Pero Escobar descobren a costa setentrional do Golfo da Guinea, atinxindo a «mina de ouro» de Sama (actualmente Sama Bay), a costa da Mina, a de Benín, a do Calabar e a do Gabón e as illas de San Tomé e Príncipe e de Ano Bon. As penúltimas serían aproveitadas para a produción do azucre, utilizándose, para iso, a man de obra dos escravos traídos de Angola.